# Fast opgave Multimedie integrator:

# ”Form Works Architects”

Tirsdag - fredag d. 19. - 22. november 2013 kl. 09.00 – 15.00

Viden Djurs, Campus Djursland, Ydesvej 4 8500 Grenaa

**Form Work Architects**

**Situationsbeskrivelse**

Det danske arkitektfirma Form Work Architects ønsker en hjemmeside, der professionelt og æstetisk præsenterer deres virksomhed på nettet.

Form Work Architects består af 3 partnere som hver især gennem årene er blevet internationalt anerkendte for deres spændende projekter. De er nu gået sammen om at skabe firmaet Form Work Architects i forsøget på at skabe et kreativt, udviklende og inspirerende miljø. Firmaet henvender sig til både det danske marked, men i allerhøjeste grad også det udenlandske.

**Adresse:**

Form Work Architects

Vinkelvej 5, 8240 Risskov

Telefon: 86 35 10 00

Fax: 86 35 10 20

E-mail: [info@formwork.dk](mailto:info@formwork.dk)

Folkene bag Form Works vil gerne have udarbejdet en god markedsføring af firmaet på nettet. Derfor henvender de sig til et professionelt bureau (dig!) for at få lavet en prototype af sitet.

**De ønsker:**

* Et logo
* Et design af sitet (hovedside, menuer & undersider)
* Et galleri på forsiden, der viser billeder fra nogle af deres projekter samt firmaets navn.
* Et administrationssystem til redigering af sitets indhold (tekst og billeder).

**Krav til logoet:**

Logoet skal være imødekommende og skal kunne bruges i mange forskellige sammenhænge. Det skal fungere både i farver og sort/hvid. Logoet skal indgå som et element i banneret eller på hjemmesiden, samt kunne anvendes til skiltning i stor størrelse.

**Krav til hjemmesiden:**

Hjemmesiden skal kodes i HTML og CSS. Den skal være fuldt funktionsdygtig, og der må ikke være døde links. Der skal forberedes en søgemaskine på siden - dvs. søgefelter mv. skal være der, men selve søgningen skal ikke være i funktion. Desuden …

Siden skal kunne vises i et 1024x768 browservindue.

Der skal være et sitemap på siden.

Der skal udvikles et logo (logotype), som skal indgå som et element på banneret eller på hjemmesiden.

Der skal på forsiden være en Nyhedsboks (der kan redigeres via administrationsdelen)

Der skal på forsiden indgå 2 billeder (fra medfølgende materiale) som er manipuleret i Photoshop.

**Firmaet** vil gerne have at siden afspejler de krav, der stilles til et inspirerende og kreativt firma, som er i front med den designmæssige udvikling.

Der skal lægges vægt på at siden er præsentabel og tillidsvækkende.

Der skal lægges vægt på at siden er overskuelig og nem at finde rundt på.

Siden skal afspejle et moderne kreativt design som komplimenterer deres afbildede projekter, brugeren skal få indtryk af orden, overskuelighed og troværdighed.

Firmaet ønsker at inspirere deres kunder, og give dem en følelse af nysgerrighed på hvad det næste projekt byder på af kreative og smukke løsninger. På denne måde håber de at kunne tiltrække mulige kunder, som vil komme på deres sider igen og igen.

**Menupunkter:**

Forside

Nyheder (Bilagsmappe 1)

Om Form Works (Bilagsmappe 2)

Projekter (Bilagsmappe 3)

Form Works

Dan Verbaum

John P. Herluf

Niels Hoy Hansen

Galleri(Bilagsmappe 4)

Kontakt (Bilagsmappe 5)

Ansatte (Bilagsmappe 6)

Sitemap

Tekster til Forside, nyheder osv. Må godt bestå af ”mumle-tekst” (Lorem Ipsum), men medfølgende tekst SKAL bruges.

Der er leveret billedmateriale i medfølgende mapper, som skal benyttes. Der må ikke hentes billeder ind udefra – men billederne må gerne bearbejdes i Phohostop eller Illustrator.

Billederne er i forskellige størrelser, så de skal tilpasses.

Arbejdsfilerne skal ligge samlet på din arbejdscomputer og sitet skal kunne køre derfra. Husk at tage backup.